

|  |
| --- |
|  |

Dunajska cesta 47, 1000 Ljubljana T: 01 478 74 00

F: 01 478 74 25

E: gp.mop@gov.si

www.mop.gov.si

|  |  |
| --- | --- |
| Številka: 007-565/2018 | |
| Ljubljana, 22.11.2018 | |
| EVA 2018-2550-0104 | |
| **GENERALNI SEKRETARIAT VLADE REPUBLIKE SLOVENIJE**  [**Gp.gs@gov.si**](mailto:Gp.gs@gov.si) | |
| **ZADEVA: Uredba o določitvi parametrov višinskega dela vertikalne sestavine državnega prostorskega koordinatnega sistema – predlog za obravnavo** | | | |
| 1. Predlog sklepov vlade: | | | |
| Na podlagi drugega odstavka 6. člena Zakona o državnem geodetskem referenčnem sistemu (Uradni list RS, št. 25/14 in 61/17 – ZAID) je Vlada Republike Slovenije na …….. seji dne ……. pod točko ………. sprejela naslednji  S K L E P:  Vlada Republike Slovenije je izdala Uredbo o določitvi parametrov višinskega dela vertikalne sestavine državnega prostorskega koordinatnega sistema in jo objavi v Uradnem listu Republike Slovenije.  Stojan TRAMTE  GENERALNI SEKRETAR  SKLEP PREJMEJO:   * Ministrstvo za okolje in prostor * Ministrstvo za okolje in prostor, Geodetska uprava Republike Slovenije * Služba Vlade Republike Slovenije za zakonodajo * Urad Vlade Republike Slovenije za komuniciranje | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: /** | | | |
| **3.a Osebe, odgovorne za strokovno pripravo in usklajenost gradiva:** | | | |
| * Jure LEBEN, minister, Ministrstvo za okolje in prostor * Aleš PRIJON, državni sekretar, Ministrstvo za okolje in prostor * Anton KUPIC, generalni direktor, Geodetska uprava Republike Slovenije * mag. Jurij REŽEK, direktor Urada za geodezijo, Geodetska uprava Republike Slovenije * mag. Klemen MEDVED, vodja Sektorja za državni geodetski sistem, Geodetska uprava Republike Slovenije. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva: /** | | | |
| **4. Predstavniki vlade, ki bodo sodelovali pri delu državnega zbora: /** | | | |
| 5. Kratek povzetek gradiva: | | | |
| Državni prostorski koordinatni sistem je določen s parametri horizontalne in vertikalne sestavine ter z državno kartografsko projekcijo. Vertikalna sestavina državnega prostorskega koordinatnega sistema sestoji iz gravimetričnega dela in višinskega dela. Namen uredbe je določitev parametrov višinskega dela vertikalne sestavine državnega prostorskega koordinatnega sistema.  Pravna podlaga za sprejetje predlagane Uredbe o določitvi parametrov višinskega dela vertikalne sestavine državnega prostorskega koordinatnega sistema je drugi odstavek 6. člena Zakona o državnem geodetskem referenčnem sistemu – ZDGRS (Uradni list RS, št. 25/14 in 61/17 – ZAID).  S predlagano Uredbo o določitvi parametrov višinskega dela vertikalne sestavine državnega prostorskega koordinatnega sistema Vlada Republike Slovenije predpisuje parametre višinskega dela vertikalne sestavine državnega prostorskega koordinatnega sistema. Parametri temeljijo na priporočilih in napotilih, ki so jih sprejela Evropska strokovna združenja s področja geodezije in združenje Evropskih geodetskih uprav, in sicer da se v državah članicah Evropske unije uvede skupen Evropski prostorski referenčni sistem. Slovenija je priporočila upoštevala, izvedla ustrezne geodetske meritve in izračune ter pripravila podlage za uporabo višinskega sistema v praksi.  ZDGRS določa geodetski referenčni sistem kot sistemsko podlago za določanje in izražanje položaja točk, objektov in pojavov oziroma georeferenciranih podatkov s prostorskimi koordinatami ali z enoličnimi identifikatorji topografskih objektov. Njegova uporaba omogoča souporabo in medopravilnost prostorskih podatkov na vseh upravnih ravneh na ozemlju Republike Slovenije in povezljivost prostorskih podatkov na ravni Evrope. Vzpostavitev se izvaja v skladu z mednarodnimi priporočili in resolucijami, ki veljajo za ves evropski prostor, primerljivo z drugimi evropskimi državami.  Predlagana ureditev je skladna z načeli in določbami Direktive 2007/2/ES Evropskega parlamenta in Sveta z dne 14. marca 2007 o vzpostavitvi infrastrukture za prostorske informacije v Evropski skupnosti (INSPIRE) (UL L št. 108, z dne 25. 4. 2007, str. 1), zadnjič popravljena s Popravkom Direktive 2007/2/ES Evropskega parlamenta in Sveta z dne 14. marca 2007 o vzpostavitvi infrastrukture za prostorske informacije v Evropski skupnosti (INSPIRE) (UL L št. 365 z dne 19. 12. 2014, str. 165), (v nadaljnjem besedilu: direktiva INSPIRE), ki je v slovenski pravni red prenešena z Zakonom o infrastrukturi za prostorske informacije – ZIPI (Uradni list RS, št. 8/10 in 84/15). Direktiva INSPIRE in ZIPI se izrecno nanašata na prostorski referenčni koordinatni sistem. Predmet neposrednega urejanja z izvedbenim pravilom na področju državnih koordinatnih sistemov je Uredba Komisije (EU) št. 1089/2010 z dne 23. novembra 2010 o izvajanju Direktive 2007/2/ES Evropskega parlamenta in Sveta glede medopravilnosti zbirk prostorskih podatkov in storitev v zvezi s prostorskimi podatki (UL L št. 323 z dne 08.12.2010, str. 11), ki je bila spremenjena z Uredbo Komisije (EU) št. 102/2011 z dne 4. februarja 2011 o spremembi Uredbe (EU) št. 1089/2010 o izvajanju Direktive 2007/2/ES Evropskega parlamenta in Sveta glede medopravilnosti zbirk prostorskih podatkov in storitev v zvezi s prostorskimi podatki (UL L št. 31 z dne 5.2.2011, str. 13). | | | | |
| 6. Presoja posledic za: | | | | |
| a) | javnofinančna sredstva nad 40.000 EUR v tekočem in naslednjih treh letih | | **NE** | |
| b) | usklajenost slovenskega pravnega reda s pravnim redom Evropske unije | | **NE** | |
| c) | administrativne posledice | | **NE** | |
| č) | gospodarstvo, zlasti mala in srednja podjetja ter konkurenčnost podjetij | | **NE** | |
| d) | okolje, vključno s prostorskimi in varstvenimi vidiki | | **NE** | |
| e) | socialno področje | | **NE** | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | **NE** | |
| 7.a Predstavitev ocene finančnih posledic nad 40.000 EUR: / | | | | |

|  |  |
| --- | --- |
| 7.b Predstavitev ocene finančnih posledic pod 40.000 EUR: / | |
| 8. Predstavitev sodelovanja z združenji občin: | |
| Vsebina predloženega gradiva (predpisa) vpliva na:   * pristojnosti občin, * delovanje občin, * financiranje občin. | NE |
| 9. Predstavitev sodelovanja javnosti: | |
| Gradivo je bilo predhodno objavljeno na spletni strani predlagatelja: | **DA** |
| Gradivo je bilo poslano v medresorsko usklajevanje vsem ministrstvom, Službi Vlade Republike Slovenije za zakonodajo, Fakulteti za gradbeništvo in geodezijo – Oddelku za geodezijo, Inženirski zbornici Slovenije – Matični sekciji geodetov in Gospodarskemu interesnemu združenju geodetskih izvajalcev. | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA** |
| **11. Gradivo je uvrščeno v delovni program vlade:** | **NE** |
| Jure LEBEN  MINISTER | |

PREDLOG

EVA 2018-2550-0104

Na podlagi drugega odstavka 6. člena Zakona o državnem geodetskem referenčnem sistemu (Uradni list RS, št. 25/14 in 61/17 – ZAID) izdaja Vlada Republike Slovenije

**U R E D B O**

o določitvi parametrov višinskega dela vertikalne sestavine državnega prostorskega koordinatnega sistema

1. člen

(vsebina)

Ta uredba določa parametre višinskega dela vertikalne sestavine državnega prostorskega koordinatnega sistema.

1. člen

(parametri višinskega dela vertikalne sestavine državnega prostorskega koordinatnega sistema)

Parametre višinskega dela vertikalne sestavine državnega prostorskega koordinatnega sistema sestavljajo:

* višinski datum: Koper, epoha: 10.10.2010,
* sistem višin: normalne višine,
* ime: Slovenski višinski sistem 2010 (oznaka SVS2010).

1. člen

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št.

Ljubljana, dne … 2018

EVA 2018-2550-0104

Vlada Republike Slovenije

Marjan Šarec

Predsednik

O b r a z l o ž i t e v

I. Pravna podlaga za sprejem uredbe

Pravna podlaga za sprejetje Uredbe o določitvi parametrov višinskega dela vertikalne sestavine državnega prostorskega koordinatnega sistemaje drugi odstavek 6. člena Zakona o državnem geodetskem referenčnem sistemu (Uradni list RS, št. 25/14 in 61/17 – ZAID; v nadaljnjem besedilu: ZDGRS), ki določa, da parametre horizontalne in vertikalne sestavine državnega prostorskega koordinatnega sistema, imena teh sestavin in državno kartografsko projekcijo določi Vlada Republike Slovenije.

II. Vsebinska obrazložitev predlaganih rešitev

K 1. členu

Določena je vsebina uredbe – ta določa parametre višinskega dela vertikalne sestavine državnega prostorskega koordinatnega sistema.

K 2. členu

Prvi odstavek 6. člena ZDGRS določa, da je državni prostorski koordinatni sistem določen s parametri horizontalne in vertikalne sestavine ter z državno kartografsko projekcijo.

Drugi odstavek 27. člena ZDGRS določa parametre višinskega dela vertikalne sestavine državnega prostorskega koordinatnega sistema, ki veljajo v prehodnem obdobju – to je do določitve novih parametrov višinskega dela vertikalne sestavine državnega prostorskega koordinatnega sistema. S to uredbo se obstoječi parametri nadomeščajo. ZDGRS v prvem odstavku 27. člena namreč med drugim določa, da parametre višinskega dela vertikalne sestavine državnega prostorskega koordinatnega sistema določi vlada v štirih letih po uveljavitvi ZDGRS. Določitev parametrov višinskega dela vertikalne sestavine državnega prostorskega koordinatnega sistema pomeni uvedbo popolnoma novega vertikalnega sistema, kar je bilo pogojeno s predhodno novo izmero nivelmanske mreže 1. reda in preračunom vseh drugih nivelmanskih mrež v Republiki Sloveniji. Sama nivelmanska izmera in obdelava meritev sta dolgotrajen postopek, saj je bilo treba z geodetsko izmero izmeriti približno 2000 km nivelmanskih linij in preračunati približno 10.000 geodetskih višinskih točk (reperjev).

Parametri višinskega dela vertikalne sestavine državnega prostorskega koordinatnega sistema določajo, da so višine vseh geodetskih točk v slovenski nivelmanski mreži izračunane v višinskem datumu Koper. S tem se nadomešča obstoječi višinski datum Trst, ki je bil določen v času avstro-ogrske monarhije leta 1875 na podlagi enoletnih mareografskih opazovanj na pomolu Sartorio (Trst) v Italiji in danes velja za netočnega. Vloga višinskega datuma je določitev ničelne nivojske ploskve oziroma srednjega nivoja morja. Z uvedbo novega višinskega datuma Koper to vlogo prevzema sodobna mareografska postaja v Kopru, ki je na ozemlju Republike Slovenije. Za srednjo epoho določitve višinskega datuma je določeno leto 2010 (10. oktober), kar približno sovpada s srednjim datumom same geodetske izmere nove nivelmanske mreže 1. reda.

Obstoječi višinski sistem (ime SVS2000) je določen na podlagi preračuna (izravnave) nivelmanske mreže leta 2000, v sistemu normalnih ortometričnih višin. Ta sistem višin velja za zastarelega, saj ne temelji na meritvah dejanskega težnostnega polja Zemlje, izhaja pa iz časa avstro-ogrske monarhije. Uvajamo nov sistem t. i. normalnih višin, ki upoštevajo težnostno polje Zemlje in tako temeljijo na dejansko izmerjenih vrednostih težnostnega pospeška (gravimetričnih meritvah).

Z uredbo se določa novo ime (oznaka) višinskega dela vertikalne sestavine državnega prostorskega koordinatnega sistema. To je Slovenski višinski sistem 2010 (oznaka SVS2010), ki temelji na geodetskem datumu in letnici izvedbe (epoha 10.10.2010), v kateri je bil določen srednji nivo morja na mareografski postaji v Kopru.

K 3. členu

Člen ureja začetek veljavnosti uredbe – uredba začne veljati petnajsti dan po objavi v Uradnem listu RS.